מנואל אלקסלסי ורדי

מנואל אלקסלסי ורדי (נולדה בתל אביב ב-30 בינואר 2007) היא שחקנית ישראלית.

קריירה

בשנת 2009 הבליחה אלקסלסי בסדרת הטלוויזיה הצרפתית "לחיות מחדש" של חיים בוזגלו בתפקיד תינוקת.

בשנת 2013 השתתפה בסרטו של מיקי פולונסקי "אלבינה 12", בסרטה של דקלה אלקסלסי "הרי אני...הרי אתה..." וב"עקידה" של הבמאי אילן רובינפלד - סרטי סטודנטים קצרים שהופקו במסגרת בית הספר מנשר לאמנות.

ב-2014 גילמה מנואל את תפקיד מרכזי בסרטו הקצר תום שביים אסף עייני.

ב-2015 גילמה את הילדה מיקה, בעונה השנייה של סדרת הדרמה היומית שוברי גלים, בבימוי דקלה אלקסלסי ומרקו כרמל.

בסוף שנת 2016 נבחרה מנואל על ידי mako לאחת הישראלים המשפיעים בשנת 2016.

ב-2017 שיחקה בסרט הקולנוע "מראות שבורות". לצד שירה האס ויפתח קליין.

בשנת 2017 השתתפה בסרט "דרייבר" של הבמאי יהונתן אינדורסקי, בו היא מככבת בתפקיד ראשי. הסרט התמודד בתחרות פרס אופיר 2017.

מנואל השתתפה בסרט הקולנוע "אין בתולות בקריות" של הבמאית קרן בן רפאל. הסרט הוקרן בפסטיבל הסרטים בטרייבקה ובפסטיבל הקולנוע בקאן 2018.

לצד הופעותיה בקולנוע, מנואל הופיעה גם בטלוויזיה: בתפקיד מרכזי כבתו של אלון אבוטבול בסדרה הרמון בבימוי מרקו כרמל וגדי טאוב, בתפקיד אורח בעונה השנייה של הסדרה מתים לרגע בבימוי יואב ודורון פז, וכדמות חדשה בעונה השנייה של סדרת הנוער "נעלמים" בבימוי יריב הורוביץ וירון ארזי.

כמו כן הופיעה בסרט הקצר ״שיר״ של השחקן והבמאי מיכאל אלוני בו היא מגלמת את דמותה של שיר בצעירותה.

חיים אישיים
מנואל מתגוררת בתל אביב. אימה היא הבמאית והשחקנית דקלה אלקסלסי. רונית אלקבץ ושלומי אלקבץ הם קרובי משפחתה (סבתה ואמם אחיות).

פילמוגרפיה

קולנוע

טלוויזיה

קישורים חיצוניים

Manuel Elkaslassy Vardi / מנואל אלקסלסי-ורדי, באתר ADD Agency

הערות שוליים

שחקניות קולנוע וטלוויזיה ישראליות
שחקני קולנוע וטלוויזיה ישראלים
שחקניות תיאטרון ישראליות
שחקני תיאטרון ישראלים
שחקניות ילדות ישראליות
שחקנים ילדים ישראלים
ישראליות שנולדו ב-2007
ישראלים שנולדו ב-2007